CELEX: 62009TN0137
Language: da
Date: 2009-04-06 00:00:00
Title: Sag T-137/09: Sag anlagt den 6. april 2009 — Nike International mod KHIM — Muñoz Molina (R10)

6.6.2009   
            
            
               DA
            
            
               Den Europæiske Unions Tidende
            
            
               C 129/19
            
         Sag anlagt den 6. april 2009 — Nike International mod KHIM — Muñoz Molina (R10)
   (Sag T-137/09)
   2009/C 129/34
   Stævningen er affattet på spansk
   
      Parter
   
   
      Sagsøger: Nike International Ltd (Oregon, De Forenede Stater) (ved abogado M. de Justo Bailey)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Aurelio Muñoz Molina (Santa Pola, Spanien)
   
      Sagsøgerens påstande
   
   
               —
            
            
               Den anfægtede afgørelse omgøres for så vidt angår dens konklusion med hensyn til sagens formalitet, og der træffes afgørelse om, at denne skal antages til realitetsbehandling, og appelkammeret pålægges at handle i overensstemmelse hermed og undersøge sagens realitet.
            
         
               —
            
            
               Subsidiært fastslås det, at appelkammeret og Indsigelsesafdelingen har tilsidesat artikel 73 i forordning nr. 40/94 og de øvrige bestemmelser, som finder anvendelse, og sagens behandling genoptages for at afhjælpe, at sagsøgeren (Nike International Ltd) ikke fik mulighed for at rette fejlene som erhverver af den ældre rettighed, og/eller for i det mindste at give behørig underretning om afgørelsen til repræsentanten for den tidligere indehaver (DL Sports & Marketing Ltda.).
            
         
      Søgsmålsgrunde og væsentligste argumenter
   
   
      Ansøger om EF-varemærket: Aurelio Muñoz Molina
   
      Det omhandlede EF-varemærke: Ordmærket »R10« (registreringsnummer 4813713) for varer og tjenesteydelser i klasse 18, 25 og 35
   
      Indehaver af det i indsigelsessagen påberåbte varemærke eller tegn: Nike International Ltd
   
      Det i indsigelsessagen påberåbte varemærke eller tegn: Det ikke registrerede spanske varemærke »R10«
   
      Indsigelsesafdelingens afgørelse: Afslag på indsigelsen af processuelle grunde og navnlig tilsidesættelse af bestemmelserne i artikel 58 i Rådets forordning (EF) nr. 40/94 om EF-varemærker (1) og regel 49, stk. 1, i Kommissionens forordning (EF) nr. 2868/95 af 13.december 1995 om gennemførelsesbestemmelser til Rådets forordning (EF) nr. 40/94 om EF-varemærker (2).
   
      Appelkammerets afgørelse: Afslag på at realitetsbehandle klagen
   
      Søgsmålsgrunde: Forkert vurdering af betingelserne for at behandle klagen, tilsidesættelse af begrundelsespligten og retten til en retfærdig rettergang
   
      (1)  EFT 1994 L 11, s. 1.
   
      (2)  EFT 1995 L 303, s. 1.